אחרי סיור ארוך של הופעות באירופה, שישיית קרוזונה, שאליה הצטרף גם נגן ההקשה אלדו פגאני, הגיעה לקובה בה התחילה את סיורה המפורסם באמריקה. אחרי קראקס וריו דה ז'ניירו, ב-6 בינואר 1958 היא עלתה על במת קרנגי הול בניו יורק שבדרך כלל אירחה עד אז רק קונצרטים למוזיקה קלאסית וכשהיוצא מן הכלל היחיד הייתה ב-1938 הופעתם של קלרניטן הז'אז המפורסם בני גודמן ורביעייתו .
בינתיים, בד בבד עם "Piccolissima serenata" (הסרנדה הקטנטננה - מאת אנטוניו אמוריו וג'ובני פריו), A sunnambula (סהרורית - מאת אדוארדו אלפיירי וג'יג'י פיזאנו), A casciaforte (כספת) (מאת אלפונזו מנג'ונה וניקולה ולנטה, מהרפרטואר של רוברטו מורולו) ול Lazzarella (לזארלה - מאת ריקרדו פזאליה ודומניקו מודוניו), כולן להיטים נפוליטנים שקרוזונה עיבד לפי טעמו האישי) נולד עוד להיט גדול של הצמד קרוזונה-ניזה 'Pigliate 'na pastiglia' (קח גלולה) . כל הלהיטים הנ"ל נכללו באלבום Carosello Carosone nº 6 (ב-33 סיבובים) שבזמן היעדרות הלהקה זכה במולדת להצלחה רבה. בפברואר 1957 חזרה השישייה לאיטליה ומתוך רצון לחזור על ההישג
של האלבום הקודם עבדו קשה למשך כל השנה. אחרי תקליט ב־45 סיבובים שכלל את המנגינות Allegro motivetto ו- Colonel Bogey (קולונל בוגי), שיר לכת בריטי ששימש בפסקול הסרט "הגשר על הנהר קוואי " של דייוויד לין נוצרו עוד שני תכשיטים של הרפרטואר של קרוזונה, בהשתתפותו החיונית של ניזה:O sarracino (שחרחר) ו-Caravan petrol (שיירת נפט). בנוסף הקליטה השישייה את היצירות של קרוזונה וניזה - Atene (אתונה) , O mafiuso (מאפיוזו) Giacca rossa ('e russetto) (מעיל אדום ושפתון) ,Tre guagliune e 'nu mandolino (שלושה בנים ומנדולינה) וכן A-Tisket, A-Tasket, אחד הלהיטים של אלה פיצג'רלד (וצ'יק וב)
אחרי הוצאת התקליט Carosello Carosone n. 7 בנובמבר 1958, ריקרדו ראוקי וטוני ראטולב עזבו את השישייה והחלפו על ידי סרג'ו לומברדיני וסילבנו סנטוריו. באותם הימים הקים קרוזונה בית תקליטים משלו La Stereo עם אולפן הקלטה ברחוב אואלריו סאפי 11 במילאנו. במרץ 1959 ערכו סיור הופעות ברחבי איטליה והחל מיוני יצאו לסיור בארצות ערב - מרוקו, תוניסיה, מצרים, לבנון וירדן. ביולי נסעו לסיור קונצרטים נוסף בדרום אמריקה:ארגנטינה, צ'ילה, אורוגוואי, פרו וברזיל. בסן פאולו יהנה קרוזונה להופיע במופע רוויו לצידה של מרלן דיטריך.
שישיית קרוזונה הצטטינה במופעים-קונצרטים שמשכו את הקהל עם הטקסטים ההומוריסטיים של ניזה, הקטעים הקומיים של ג'ג'ה די ג'אקומו ולחניו של קרוזונה מושפעים מג'אז וסווינג מעורבבים במקצבים שונים אחרים.
הפרישה מהבמה.
ב-7 בספטמבר 1959 בשיא ההצלחה, פרש קרוזונה ללא הסבר מהבמה. ההודעה על כך נמסרה בעת תוכנית הטלוויזיה Serata di gala (ערב גאלה) שבהנחיית אמה דניאלי.
הקהל הוכה בהלם כי לא הבינו איך אמן באמצע הקריירה מוצלחת יכול לעזוב בלי שום שיבה נראית לעין. כמה צהובונים בתקופה טענו שהחלטתו של קרוזונה נגרמה על ידי שבועה שלו בפני המדונה, השערה שיכלה להיות נכונה, בהתחשב בנטייה האמונית של האמן הנפוליטני.
עם זאת קרוזונה לא הפסיק לגמרי את הופעותיו. עם הרכבו החדש לצד ג'ג'ה וג'אני טוצי, נמנו באותה תקופה קלאודיו פורלאני, רוברטו אבראמו ופרנקו מוטה. בסוף אפריל והתחלת מאי 1960 שישיית קרוזונה הופיעה שוב על במת קרנגי הול בניו יורק. ב-1 במאי 1960 הוזמנו בתוכנית הטלוויזיה המופע של אד סאליבן, התוכנית המוזיקלית החשובה ביותר בארצות הברית. אחרי נילה פאצי ודומניקו מודוניו, היה קרוזונה האיטלקי השלישי שהופיע בטלוויזיה האמריקאית. בהנחיית צ'רלטון הסטון, מופע השישייה זכתה בהצלחה שעלתה על זו שבסיור הקודם, וזיכה אותם להזמנה נוספת, הפעם בקליפורניה ב"המופע של דינה שור".
בשובו לאיטליה פרש קרוזונה יחד עם אשתו ליטה ליישוב רוטה ד'אימאניה בנפת ברגמו, והקים שם אולפן קטן להקלטות שבו יצר סדרה מוזיקלית בשם Lettera A (האות א- או מכתב ל...). בזמן הזה ג'ג'ה יצא לקריירה של סולן. הוא התמקם במקום השלישי בפסטיבל של נאפולי בשנת 1961 עם השיר של ג'יג'י פיזאנו ופוריו רנדינה - "Tutt' 'a famiglia"
(כל המשפחה) ואף הצטרף אחר כך לאופנת ילדי הפרחים במסגרת להקת מוזיקת ביט אבל הצלחתו לא ארכה זמן.
ב-1962 יחד עם ניזה יצר קרוזונה שיר חדש ומתוחכם בשם "Gondolì gondolà" שהושר בפסטיבל סנרמו 1962 על ידי סרג'ו ברוני וארנסטו בונינו וזכה במקום השלישי. במצעד הפזמונים הוא תפס את המקום השני ונשאר במצעד למשך שלושה חדשים. ב-1963 כתבו קרוזונה וניזה עוד ארבעה שירים שהוקלטו על ידי קרוזונה ב Primary Ri-Fi על תקליט של 45 סיבובים :Nera nera Vita mia , 'Camping love ו- Caino e Abele אבל התגובות היו מאכזבות. בסופו של דבר עזב קרוזונה את הקלטת הדיסקים והקדיש את עצמו לעיסוק באמנות הציור ובמוזיקה קלאסית.
ב-1968 נרשם לאקדמיה לאמנויות של בררה במילנו, שם רשם את בנו לקורס לרישום. האהבה לאמנות פלסטית ליוותה אותו כל שאר ימיו.
קישורים חיצוניים.
2019 ,Giorgio Roberti art."Renato Carosone" in Dizionario Biografico degli Italiani, Enciclopedia Treccani
רליש בסגנון שיקגו
רליש בסגנון שיקגו מכונה גם "נאון ירוק" ו "רליש אטומי" הוא רליש מתקתק עשוי מירקות מוחמצים, המשמש בדרך כלל כתיבול נקניקיה בסגנון שיקגו. מקור הרליש בעיר שיקגו בארצות הברית. הצבע הירוק הבוהק של התבלין מתקבל על ידי הוספת צבע מאכל כחול. יש הערכות כי צביעת הרליש החלה בשנות ה-70.
השימוש הראשוני ברליש בסגנון שיקגו בנקניקייה, מיוחס למספר מסעדות, כולל Fluky's ו-Superdawg.
הקונדימנט נקרא "רליש אטומי" בהשפעת עידן האטום, במלחמה הקרה.
Donda 2
Donda 2 הוא אלבום האולפן ה-11 של הראפר האמריקאי קניה וסט. הוא יצא לאור ב-22 בפברואר 2022, בהוצאת חברת התקליטים GOOD Music. וסט החל להקליט את האלבום בינואר אותה השנה. בחלק משיריו מופיעים אמנים נוספים דוגמת מאניבאג יו, אייסאפ רוקי, דה גיים, פושה טי וג'יי אלקטרוניקה. בניגוד לשאר אלבומיו, "Donda 2" זמין דרך שירותי האדיו של המכשיר West's Stem Player בלבד.
האלבום קיבל ביקורות הן חיוביות והן שליליות מפי מבקרי המוזיקה העכשווית. מחד היו כאלה ששיבחו את הפקתו, ומאידך מרבית המבקרים טענו כי קולו של וסט לא נשמע טוב וכי חסרה באלבום לכידות בין הרצועות. ב-11 בפברואר 2022 יצא לאור הסינגל הראשון מתוך "Donda 2", "City of Gods".
רקע.
ב-4 בינואר 2022 סיפר מנכ"ל GOOD Music, סטיבן ויקטור, לחברת המדיה והבידור "Complex Networks" כי וסט החל לעבוד על אלבום ההמשך ל-"Donda" בשם "Donda 2". ב-12 בינואר 2022 מאניבאג יו שיתף ברשתות החברתיות התכתבות אישית בינו לבין וסט, המאשרת את השתתפותו באחד משירי האלבום. יומיים לאחר מכן הועלה לחשבון האינסטגרם של טרייסי מילס, מעצבת אופנה אמריקאית, סרטון בו יושבים וסט, פושה טי, אייסאפ רוקי ודה גיים בחדר הקלטה. באותו היום הוא נפגש גם עם בלופייס לטובת המשך הקלטת "Donda 2". ב-22 בינואר טס וסט למיאמי שם נפגש עם די ג'יי חאלד, אחד ממפיקי האלבום. ב-27 בינואר 2022 הודיע וסט על תאריך יציאת האלבום, 22 בפברואר 2022.
המפיק המוזיקלי דיגיטל נאס, שהפיק את הרצועות "Junya" ו-"Remote Control" ב-"Donda", הצהיר כי וסט ביקש ממנו להלחין עבורו שירים גשמיים, שניתן להשמיע אותם בכל אירוע, כולל הלוויה, לידה, סיום לימודים וחתונה. בסוף חודש ינואר 2022 חשף נאס כי הזמר מרילין מנסון הקליט מספר רצועות לצד וסט באלבום. מנסון הקליט בעבר מספר קטעים שהופיעו ב-"Donda".
ב-17 בפברואר 2022 הכריז וסט כי "Donda 2" לא יהיה זמין לשמיעה בשירותי הסטרימינג המסחריים, דוגמת ספוטיפיי, אייטיונס ואפל מיוזיק, אלא רק במכשיר האודיו "Stem Player". מכשיר זה הופץ בעבר לצד "Donda". וסט הסביר כי החלטתו נבעה מכך שאמנים מקבלים 12 אחוזים בלבד מהכסף שתעשיית המוזיקה מרוויחה, היות שיצירותיהם זמינים לשמיעה בחינם ברוב הפלטפורמות המיועדות לכך. הוא קרא למספר אמנים נוספים להצטרף אליו במחאה נגד מערכת שירותי הסטרימינג. הוא הצהיר כי יום לאחר ההכרזה נתוני המכירות של המכשיר זינקו עד שנמכר בכ-8,000 עותקים. במהלך 23–25 בפברואר מספר רצועות הועלו למכשיר והפכו לזמינים. כתוצאה מהחלטה שלו החליטה חברת אפל מיוזיק לבטל את עסקת החסות שלה, בסך 2 מיליון דולר, עבור הקונצרט של "Donda 2".
מוזיקה ונושאים.
"Donda 2" הוא אלבום היפ הופ. רבים ממבקרי המוזיקה ציינו כי לאחר האזנה לכול שיריו, "Donda 2" אינו עומד בציפיות. אלכסיס פטרידיס מעיתון "הגרדיאן" ציין כי האלבום לא ממוקד מספיק, וראה בחלק מהשירים כרצועות נוראיות שלא ראויות להיכלל באף אלבום של וסט. אלפונס פייר מפיצ'פורק הצטרף לקולו של פטרידיס והוסיף כי חסר משהו שמייחד את "Donda 2" משאר יצירות ההיפ הופ העכשוויות. אולם מתיו ריצ'י מ-HipHopDX טען דווקא כי ניתן להבחין בקלות בתשומת הלב שהוקדשה לרצועות בתחומים שונים, דוגמת הלחן, המילים וההפקה.
ב-"Donda 2" התעמק וסט במערכת היחסים הסבוכה שלו עם קים קרדשיאן, אשתו לשעבר. הזוגיות הזו הייתה נושא האלבום הרביעי שלו, "808s &amp; Heartbreak", ועל כן היו מבקרים שהשוו בין האלבומים. הוא מפרט על תהליך הגירושין שלהם, תוך התמקדות ברגשותיו ובחוסר הביטחון שלו.
שירים.